አቶ ተወልደ፡- ቅድም እንዳልኩት የማኅበራዊ ሚዲያ የሐሰት ዜና ማምረቻ ሆኗል፡፡ እንደምታዩኝ ሥራዬን እየሠራሁ ነው፡፡ አሁንም ያገኛችሁኝ ቢሮዬ ውስጥ ነው፡፡ ሥራዬን በትክክል እየሠራሁ ነው፡፡ እንዲያውም ከበፊቱ የበለጠ የሥራ ጫና እየበዛብን ነው፡፡ ድሮም ይበዛብናል፡፡ ነገር ግን በአሁኑ ወቅት ከአየር መንግዱ ፈጣን ዕድገት ጋር ተያይዞ ሥራ የበለጠ በዝቶብናል፡፡ ይህ ግን እኔና የሥራ ባልደረቦቼ የተረከብነው ብሔራዊ ግዴታ ስላለብን ለክፍያ ብለን የምንሠራው ሳይሆን፣ በፍቅር ብሔራዊ አየር መንገዳችንን ተባብረን ጠንክረን በማገልገል ላይ ነን፡፡ የጠየቅከኝን ጥያቄ ለመመለስ ሥራዬን የመልቀቅ ሐሳብ የለኝም፣ እቀጥላለሁ፡፡ የተወራው ሁሉ ውሸት ነው፡፡
